Isoptera

Dins las classificacions ancianas, los isoptèrs (Isoptera) son un òrdre d'insèctes, sosclassa dels Pterigòts, seccion dels Neoptèrs, division dels Emimetabòls, superòrdre dels Ortopteroïdats.

Se caracterizan per : 
 d'alas omonòmas,
 un cap ortognat,
 d'antenas monolifòrmas, 

Los Isoptèrs son d'insèctes socials del còrs mòl. Son comunament coneguts jol nom de termits. Los « obrièrs » e los « soldats » son aptèrs, los termits sexuats son alats, las alas son perdudas aprèp lo vòl nupcial. Son lucifugs (fòra dels imagos alats) e sovent cecs.

Existís environ 1200 espècias de termits, regropadas en familhas que las principalas son :
 los Mastotermitids, los pus primitius amb un tars de 5 articles,
 los Calotermitids, amb un tars de 4 articles,
 los Termopsids, amb un tars de 4 o 5 articles e pas d'ocelles,
 los Olotermitids, sens ocelles,
 los Rinotermitids,
 los Termitids.

Categoria:Isoptèr
Categoria:Termit
Categoria:Insècte xilofag
Categoria:Espècia invasiva